《德庆府城绕以荷池叶楙花繁时环望之红绿无间》
宋代·曾丰

中置金城外玉池，池荷挺拔效芳菲。
叶争以绿环三匝，花逞其红曳四围。
龙国缋人供佛座，蛟宫缝氏献仙衣。
使君未佛且仙去，紫橐朝真红炬归。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。